दाल बाजार के कारोबारियों केे 1 करोड़ लेकर हुआ था गायब
दलाल पर अमानत में खयानत के 2 मामले
दाल बाजार के कारोबारियों से माल लेकर गायब हुए दलाल के खिलाफ कोतवाली थाना पुलिस ने अमानत में खयानत का मामला दर्ज किया है। उसके खिलाफ ग्वालियर थाने में भी 2 कारोबारियों की शिकायत पर मामला दर्ज किया गया है।
दाल बाजार से इस पर लगभग 20 लाख रुपए और उपनगर ग्वालियर के कारोबारियों से 10 लाख रुपए का गबन करने का आरोप है। पुलिस ने दलाल के दोस्त असुवेंद्र प्रताप सिंह को भी अापराधिक षड्यंत्र रचने के मामले में आरोपी बनाया है। इस मामले में पुलिस तक शिकायत 30 लाख के गबन की पहुंची है लेकिन बाजार में चर्चा है कि 1 करोड़ रुपए का हेरफेर हुआ है। कारोबारियों ने 2 दिन पहले शिकायत की थी कि दलाल मोनू भार्गव ने उनके यहां से माल उधार लिया, उसे बिकवा दिया लेकिन भुगतान नहीं किया। कोतवाली थाने की पुलिस के पास 3 कारोबारी पहुंचे थे उनका लगभग 20 लाख रुपए का माल लेकर मोनू ने भुगतान नहीं किया था। कारोबारी दीपक मित्तल की शिकायत पर पुलिस ने मामला दर्ज किया है। ग्वालियर थाने में बृजभूषण राय व एक अन्य ने शिकायत की कि मोनू 10 लाख रुपए का माल लेकर वह गायब हो गया था।
मोनू भार्गव।
मोनू पर अमानत में खयानत का मामला दर्ज कर उसे गिरफ्तार कर लिया है, उसके एक दोस्त को भी अापराधिक षड्यंत्र रचने के मामले में गिरफ्तार किया है। सुधीर सिंह कुशवाह,टीआई, कोतवाली थाना
मोनू बोला, कारोबारी नकली माल बिकवाना चाहते थे
मोनू ने कहा है कि कारोबारी उससे नकली और खराब क्वालिटी का माल बिकवाना चाहते थे, उसने ऐसा करने से इनकार कर दिया तो उसे झूठे मामले में फंसाने लगे।
hin_Deva awa_Deva hin_Deva hin_Deva kas_Deva hin_Deva hin_Deva hin_Deva